Document ID: 31976R0369

31976R0369
L 045/3
JURNALUL OFÍCIAL AL UNIUNII EUROPENE
REGULAMENTUL (CEE) NR. 369/76 AL CONSILIULUI
din 16 februarie 1976
de modificare a Regulamentului (CEE) nr. 2777/75 în ceea ce privește perioada de referință pentru calculul prelevării și al prețului limită în sectorul cărnii de pasăre
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei,
având în vedere avizul Adunării parlamentare (1),
întrucât Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor din sectorul cărnii de pasăre (2) cuprinde un sistem de prelevări la import și de prețuri limită în care unul din elementele de referință îl constituie prețurile unor cereale furajere pe piața mondială;
întrucât fluctuațiile prețurilor cerealelor pe piața mondială s-au accentuat în ultimii ani; întrucât luarea în considerare a prețurilor cerealelor pe piața mondială, pe o perioadă care precede trimestrul în cursul căruia se calculează prelevarea și prețul limită, poate duce la obținerea unor sume care nu mai reflectă evoluția prețurilor în țările terțe; întrucât trebuie, în consecință, să se actualizeze bazele de calcul, ținând cont de o perioadă de referință de cinci luni înaintea lunii în cursul căreia se stabilesc prelevarea și prețul limită,
ADOPTĂ PREZENTUL REGULAMENT:
Articolul 1
Textul articolului 4 alineatul (1) litera (a) al treilea paragraf din Regulamentul (CEE) nr. 2777/75 se înlocuiește cu următorul text:
„Prețurile cerealelor furajere pe piața mondială se stabilesc trimestrial pe baza prețurilor acestor cereale constatate pentru perioada de cinci luni care precede cu o lună trimestrul pentru care se calculează elementul în cauză.”
Articolul 2
Textul articolului 7 alineatul (2) al doilea paragraf din Regulamentul (CEE) nr. 2777/75 se înlocuiește cu următorul text:
„Prețul cantității de cereale furajere se stabilește trimestrial pe baza prețurilor acestor cereale constatate pe piața mondială pentru perioada de cinci luni care precede cu o lună trimestrul pentru care se fixează prețul limită.”
Articolul 3
Prezentul regulament intră în vigoare la data de 1 mai 1976.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 februarie 1976.

Labels: 2
15
17
6